Els esdeveniments adversos són freqüents dins el context dels trasllats intrahospitalaris, pel que és necessari comptar amb protocols orientats a disminuir-ne la incidència.
El trasllat intrahospitalari (TIH) és un procediment habitual dins les Unitats de Cures Intensives (UCI) per tal de realitzar proves diagnòstiques o intervencions terapèutiques.
En aquest context, són freqüents els incidents relacionats amb la seguretat del pacient.
Existeixen diferents estudis epidemiològiques que han contribuït a coneixer els esdeveniments adversos relacionats amb els TIH i a identificar factors de risc, com poden ser la gravetat del pacient, l'organització del transport o els factors tècnics i humans del trasllat.
No obstant, la incidència d'aquests esdeveniments continua sent alta.
Un estudi publicat a la revista Medicina Intensiva busca analitzar els TIH dins del marc d'un protocol de TIH del pacient crític a proves diagnòstiques o a quiròfan.
L'objectiu també inclou conèixer la incidència dels incidents relacionats amb la seguretat del pacient, els factors de risc i l'impacte de les accions de millora mitjançant una avaluació semestral.
Aplicació d'un protocol de trasllats intrahospitalaris
L'estudi va analitzar les variables de prioritat del trasllat (urgent o programat), torn del dia, motiu del trasllat (per proves diagnòstiques o per quiròfan), composició i experiència de l'equip de trasllat, dades demogràfiques i APACHE II (Acute Physiology And Chronic Health Evaluation II) de cada pacient.
El protocol aplicat als trasllats va consistir en:
Un cop finalitzat cada trasllat, es va realitzar un registre electrònic de totes les variables analitzades, de les comprovacions realitzades i dels incidents relacionats amb la seguretat del pacient que es van detectar.
Reducció dels incidents de seguretat als trasllats intrahospitalaris
Sobre el total de 805 trasllats analitzats de 418 pacients entre els anys 2011-2017, l'indicador "TIH amb esdeveniment advers" va ser del 2,4%, sense que es donés cap mort, extubació accidental o caiguda.
En total, es van detectar 112 trasllats amb algun incident relacionat amb la seguretat del pacient i 19 esdeveniments adversos.
Dins dels incidents, la majoria (30%) es van relacionar amb l'equip de trasllat i la organització, seguit de la falta de medicació o material (13,2%) i la gravetat del pacient (2,2%).
Respecte als esdeveniments adversos, un 47% van ser atribuïbles a alteracions hemodinàmiques, un 33% a respiratòries i un 20% a altres.
La monitorització semestral dels esdeveniments adversos va permetre als autors identificar problemes i motivar accions de millora per una major seguretat del pacient crític.
Els factors de risc principals van ser el nombre de trasllats per pacient, la gravetat determinada per APACHE II, la ventilació mecànica invasiva, ser portador de traqueostomia i l'equip que realitza el trasllat.
Entre les recomanacions de l'estudi per reduir els esdeveniments adversos als TIH, es troba garantir que el trasllat el realitzi un equip especialitzat i amb formació en cultura de seguretat.
Tot i que el nombre d'incidents en aquests casos és major, això és degut a que aquests professionals traslladen els pacients més greus i notifiquen més incidents de seguretat.